projecte-aina/catalan_government_crawling huggingface dataset:
El dia 5 de setembre va tenir lloc la novena edició dels Premis Europeus de les Vies Verdes a Dikli, Vidzeme (Letònia), on es van premiar sis iniciatives de vies verdes europees de Letònia, la República Txeca, Àustria i Espanya.
El Consorci de les Vies Verdes de Girona, organisme de la Diputació de Girona, va rebre el segon premi de la categoria d'iniciatives exemplars pel projecte d'accessibilitat visual de les vies verdes.
Els Premis Europeus de les Vies Verdes van ser creats l'any 2003 i se celebren cada dos anys, amb l'objectiu de fer un reconeixement oficial a les iniciatives i projectes innovadors per millorar la informació i l'experiència dels usuaris de les vies verdes arreu d'Europa.
La novena edició dels premis ha estat organitzada per l'Associació Europea de les Vies Verdes (EGWA) en cooperació amb l'Associació de Turisme de Vidzeme i amb el suport de l'Agència de Desenvolupament de Letònia.
L'objectiu d'aquest esdeveniment és promoure iniciatives exemplars i bones pràctiques per donar-les a conèixer i aplicar aquests exemples a altres vies verdes d'Europa.
En aquesta edició el jurat internacional, que es va reunir el dia 10 de juliol a Brussel·les, va premiar projectes en dues categories: excel·lència i iniciatives exemplars.
En la categoria d'excel·lència es van premiar els projectes de creació de noves vies verdes a Letònia, la República Txeca i Àustria.
En la categoria d'iniciatives exemplars els guardonats van ser l'Associació de Desenvolupament Rural del País Basc pel projecte de dinamització del comerç local al voltant de la via verda de Montes del Hierro, i el Consorci de les Vies Verdes de Girona pel projecte d'accessibilitat visual d'un tram de la Via Verda del Carrilet i la Ruta del Ferro i del Carbó.
El projecte d'accessibilitat visual s'ha desenvolupat a partir d'un pla de foment territorial del turisme de la Generalitat de Catalunya, atorgat al Consorci de les Vies Verdes de Girona per tal d'adaptar dos trams de vies verdes per a persones amb discapacitat visual.
Per una banda, s'ha adaptat el tram de la Via Verda del Carrilet II, que va des de Girona fins al Parc Científic (1,5 km), amb senyalització en braille i amb la instal·lació d'una guia que permet recórrer aquest tram amb autonomia a les persones cegues.
Per altra banda, s'ha adaptat la senyalització de la Ruta del Ferro i del Carbó en braille, i s'ha dissenyat una aplicació per a Android i iOS amb audiodescripció de les rutes.
La Generalitat de Catalunya ha rebut el segon premi Procura+ Awards 2019, en la categoria de Compra sostenible de l'any, per l'Acord marc dels serveis de neteja de tots els edificis administratius i escolars, adjudicat per la Comissió Central de Subministraments l'any 2018.
La cerimònia de lliurament de premis ha tingut lloc a la ciutat noruega d'Stavanger, en el marc de la Nordic Edge Expo, i ha comptat amb l'assistència de la subdirectora general de Compra Centralitzada, Marta Bruguera, que ha estat l'encarregada de recollir el guardó en representació de la Direcció General de Contractació Pública de la Generalitat.
Els punts que el jurat ha valorat de la candidatura presentada per la Direcció General de Contractació Pública del Departament de la Vicepresidència i d'Economia i Hisenda són:
Procura+ és una xarxa d'autoritats públiques que intercanvien coneixements i experiència per impulsar les compres sostenibles i la innovació entre les administracions europees.
Una de les activitats que duen a terme són els Premis Procura+ anuals, uns guardons que reconeixen les contractacions públiques sostenibles i innovadores que ja estiguin en funcionament i hagin estat casos d'èxit.
Aquests processos de contractació han d'haver produït millores significatives en l'adquisició de béns públics, serveis, processos i infraestructures.
Els premis Procura+ s'atorguen en quatre categories: Contractació sostenible de l'any, Contractació per a la innovació de l'any, Contractació destacada en TIC i Iniciativa de contractació de l'any.
El primer premi se l'ha endut la ciutat de Gant (Bèlgica), pel projecte en col·laboració amb proveïdors per a l'adquisició de roba de treball justa i èticament produïda.
El premi forma part de les activitats del projecte Horizon 2020 de la Unió Europea, Procure2Innovate, que està creant una xarxa de centres de competències nacionals d'Europa.
La Comissió Europea ha publicat els resultats de la convocatòria Erasmus Esport 2019.
Pel que fa a l'instrument destinat a petites associacions en col·laboració, l'entitat catalana seleccionada per liderar un projecte és:
En relació a l'instrument destinat a associacions en col·laboració, les entitats catalanes seleccionades per liderar els projectes són:
Diverses entitats amb seu a Catalunya han rebut finançament del Programa Europa amb els Ciutadans en els anys 2014 a 2018.
Entre totes elles han obtingut més de 2,8 M€ en tot el període.
Aquest programa vol reforçar la memòria històrica europea i augmentar la participació ciutadana a la UE per mitjà del finançament d'activitats com ara:
Bona part d'aquestes dades es recullen en l'Estudi sobre la participació catalana en els fons europeus competitius entre els anys 2014 a 2017, promogut per la Generalitat de Catalunya, a fi de conèixer on es troba el nostre país pel que fa als fons europeus gestionats directament per la Comissió Europea.
Les dades analitzades provenen del Financial Transparency System de la Direcció General de Pressupostos de la Comissió Europea.
L'objectiu consisteix a especificar detalladament els requisits de l'usuari i els casos d'ús que impulsarien el desenvolupament de la ICC, en estreta interacció amb els estats membres participants.
Així mateix, en base a això, procedir a l'especificació d'una arquitectura de sistema general (d'alt nivell) per a la ICC composta per solucions espacials i terrestres que siguin de disseny segur i que abastarien tota la Unió Europea.
L'objectiu de la ICC és permetre que la informació i les dades es transmetin i s'emmagatzemin de manera ultrasegura i puguin vincular actius crítics de comunicació pública a tota la Unió Europea.
Aquesta convocatòria pretén finançar accions adreçades a:
- Establir una cooperació sostenible a llarg termini a nivell local, regional i estatal entre les organitzacions de la societat civil de Turquia i els seus homòlegs europeus en àmbits com el cabal comunitari i les polítiques de la UE;
- Influir en les opinions públiques de Turquia i la UE sobre la importància, els efectes positius i els avantatges de l'adhesió de Turquia a la UE;
- Enfortir de manera continuada el diàleg entre les organitzacions de la societat civil a Turquia amb homòlegs europeus, en base a accions finançades prèviament per la UE.
L'objectiu del present contracte és definir un marc integral per realitzar una anàlisi de revisió d'estadístiques de comptes nacionals amb freqüències anuals i subanuals i proposar l'ús d'indicadors millorats i demostrar la seva aplicació.
Mitjançant l'aplicació del marc en la seva totalitat, els usuaris i encarregats de la recopilació de dades d'estadístiques macroeconòmiques han de poder comprendre i interpretar els resultats de l'anàlisi de revisions, identificar debilitats en les pràctiques de revisió i usar els resultats de l'anàlisi de revisions al disseny de millors mètodes d'estimació.
I2: ICIQ Impulsion fomentarà la carrera professional de 12 investigadors post-doctorals amb molt de talent mitjançant el desenvolupament d'un innovador programa de recerca de 24 mesos, basat en la interdisciplinarietat, la internacionalitat i la intersectorialitat.
És un projecte amb finançament MSCA Cofund.
Els projectes presentats han de ser originals i innovadors i basats a la llista de temes.
S'ofereixen les següents condicions de treball:
La Comissió Europea llança una nova convocatòria d'expressió d'interès pels projectes finançats en el marc del programa H2020 i FP7 que necessitin suport per difondre amb eficàcia i/o impulsar el seu potencial d'explotació.
Aquesta iniciativa proporciona serveis a mida per difondre els resultats de la vostra recerca i obtenir suport per augmentar el seu potencial d'explotació i accés als mercats.
Els tres serveis disponibles són:
1) Estratègia d'explotació i difusió
2) Desenvolupament del pla de negoci
El consorci del projecte pot beneficiar-se d'un servei específic només una vegada, però pot sol·licitar els tres serveis diferents en conjunt.
Es seleccionarà el projecte per rebre els serveis en funció de la seva motivació, compromís i maduresa dels seus resultats.
El termini d'implementació del servei és de gener de 2020 a desembre de 2024.
L'Agència de Gestió d'Ajuts Universitaris i de Recerca (AGAUR), mitjançant la Secretaria d'Universitats i Recerca, adscrita al Departament d'Empresa i Coneixement ha publicat les bases reguladores d'ajuts per contractar personal investigador novell (FI) per a l'any 2020 i per a la renovació dels ajuts atorgats en convocatòries anteriors.
Els ajuts tenen per objecte donar suport a la contractació de personal investigador novell i promoure la qualitat en la recerca tot incorporant-lo com a personal investigador predoctoral en formació en grups de recerca i en projectes de recerca, innovació i desenvolupament.
Es poden beneficiar d'aquests ajuts les universitats del sistema universitari de Catalunya, els centres de recerca i les fundacions hospitalàries amb establiment operatiu a Catalunya.
Per sol·licitar l'ajut de renovació les persones físiques han de complir els requisits següents:
Les persones candidates als contractes de personal investigador hauran de complir els requisits següents:
Els contractes objecte d'aquest ajut s'hauran d'iniciar el primer dia de mes, tenen una durada d'un any i es poden renovar un màxim de dues.
La despesa contractual es pot cofinançar amb el Programa Operatiu del Fons Social Europeu (FSE) de Catalunya 2014-2020.
Les despeses de direcció, tutela i avaluació continuada de la tesi doctoral del programa de doctorat i les despeses de les activitats formatives no són objecte de cofinançament per part de l'FSE.
El Instituto para la Diversificación y Ahorro de la Energía (IDAE), empresa pública vinculada al Ministerio para la Transición Ecológica, convoca ajuts destinats a projectes singulars de gestió integrada de la mobilitat en àmbits urbans i metropolitans i a projectes relatius a desenvolupaments experimentals i innovadors, relacionats amb la utilització del vehicle elèctric, fomentant la sostenibilitat, l'estalvi energètic i la diversificació de les fonts energètiques del sector del transport, amb la reducció conscient de la dependència energètica del petroli i la disminució de les emissions de CO2.
Els projectes seleccionats en aquesta convocatòria seran cofinançats pel FEDER en el marc del Programa Operatiu Plurirregional d'Espanya pel període 2014-2020.
Podran finançar-se activitats consistents en: a) promoció de la mobilitat peatonal; b) implantació del Pla Director de la Bicicleta per a Mobilitat Obligada; c) foment del Camí Escolar; d) noves polítiques d'apartament; e) promoció i actuacions en transport públic; f) promoció de l'ús compartit del cotxe; g) reordenació i disseny urbà; h) actuacions per promoure la mobilitat sostenible de l'última milla i j) campanyes de conscienciació en mobilitat sostenible, que poden acompanyar les actuacions objecte de l'ajuda.
En el cas dels projectes singulars d'innovació, podran ser beneficiaris:
Pressupost: 15.000.000 € |Data límit: 2 mesos a partir de l'endemà de la publicació de la convocatòria al BOE núm. 228 de 23/9/2019.
L'ERANET CSP és un partenariat format per 11 representants d'estats membres de la UE i països associats que han compromès 15 milions d'euros per tal de finançar públicament projectes transnacionals de recerca en tecnologies d'energia solar concentrada.
Està finançada pel programa de recerca Horizon 2020.
Vol facilitar el pont entre la recerca i el desplegament comercial de la tecnologia CSP per tal que aquesta tecnologia pugui jugar un paper principal en la generació d'electricitat renovable a mig termini.
En la propera convocatòria, que es publicarà previsiblement el dia 7 d'octubre, es finançaran 8 temes.
Data límit propostes inicials: 03/01/2020
La Cambra de Comerç de Tarragona ha publicat la convocatòria d'ajuts econòmics destinats al foment de l'ocupació juvenil.
L'objecte d'aquesta convocatòria és establir el règim dels ajuts destinats a fomentar la creació d'ocupació per mitjà d'ajuts a les empreses per a la contractació de joves beneficiaris del Sistema Nacional de Garantia Juvenil, així com a donar suport al desenvolupament de noves activitats empresarials i / o professionals dutes a terme pels joves beneficiaris del Sistema Nacional de Garantia Juvenil.
El pressupost de la Cambra de Comerç de Tarragona per a la concessió dels ajuts a la contractació per a cada línia és la següent:
Les actuacions subvencionables amb càrrec a aquesta convocatòria estan cofinançades pel Fons Social Europeu a través del Programa Operatiu d'Ocupació Juvenil aprovat per al període 2014-2020.
Les sol·licituds d'ajut es tramitaran i resoldran per estricte ordre d'entrada, prèvia comprovació del compliment dels requisits generals i específics establerts en la present convocatòria, fins al límit del crèdit pressupostari establert en aquesta.
Els ajuts objecte de concessió s'articulen en dues línies destinades, d'una banda, a incentivar i fomentar la contractació de joves beneficiaris del Sistema Nacional de Garantia Juvenil i, d'altra banda, a incentivar la posada en marxa de noves activitats empresarials i/o professionals per a joves beneficiaris del Sistema Nacional de Garantia Juvenil.
Les dues línies que es contemplen son:
Línia 1 - Ajuts a la Contractació
Línia 2 - Ajuts a l'Autoocupació: La posada en marxa d'una nova activitat empresarial i / o professional duta a terme per joves beneficiaris del Sistema Nacional de Garantia Juvenil rebrà una ajuda econòmica de 600,00 € sense que en cap cas pugui ser superior a aquest import.
Els requisits generals que han d'acomplir els beneficiaris són:
L'objectiu és el desenvolupament i la implementació d'una campanya de sensibilització i promoció a nivell europeu per a la iniciativa EDEN.
La iniciativa EDEN té com a objectiu fomentar models de gestió de destinacions de turisme sostenible a tot Europa mitjançant la selecció i promoció de Destinacions Europees d'Excel·lència (destinacions EDEN).
L'objectiu general de la iniciativa és "cridar l'atenció sobre el valor, la diversitat i les característiques compartides de les destinacions turístiques europees i promoure destinacions on es persegueixi l'objectiu de creixement econòmic de tal manera que es garanteixi la sostenibilitat social, cultural i mediambiental del turisme".
La Comissió va llançar la iniciativa EDEN el 2006 com a projecte pilot i va continuar la seva execució com a acció preparatòria fins a 2011.
L'objectiu del present contracte és garantir, durant un període de 3 anys a partir de l'entrada en vigor del contracte, que l'opinió de les organitzacions de consumidors europees i ONG mediambientals estiguin ben representades en el procés preparatori que desembocarà en l'aplicació de mesures i les seves revisions en el marc de la Directiva sobre etiquetatge energètic i l'ecodisseny, inclosa l'avaluació d'acords voluntaris, tant en la fase d'estudi com en el Fòrum de consulta de disseny ecològic i etiquetatge energètic, si escau, d'ara endavant.
També es cobriran els processos preparatoris i de revisió de les eines polítiques relacionades, en concret el Reglament sobre l'etiquetatge dels pneumàtics.
Finalment, l'objectiu d'aquest contracte també és assegurar que els consumidors i les ONG mediambientals estiguin estretament relacionats amb els consumidors i ciutadans, proporcionin informació adequada i personalitzada a aquests grups destinataris sobre les mesures polítiques específiques en matèria d'eficiència energètica dels productes de la Unió Europea i sobre les seves repercussions i beneficis.
El contracte està dividit en dos lots:
Lot 1: ONG de consumidors: representació de les parts interessades
Lot 2: ONG mediambientals: representació de les parts interessades
La Cambra de Comerç, Indústria i Serveis de Girona publica la convocatòria de selecció de comerços per al desenvolupament de Diagnòstics d'Innovació Comercial en el marc del Programa de Comerç Minorista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.
L'objecte de la convocatòria és promoure la participació de les pimes comercials de la demarcació cameral de la Cambra de Comerç de Girona en l'actuació de Diagnòstics d'Innovació Comercial del Programa de Comerç Minorista.
Aquesta actuació té com a objectiu principal contribuir a la millora de la competitivitat dels comerços, mitjançant la realització de diagnòstics individualitzats i informes de recomanacions de millora, per tal d'impulsar l'adopció, per part dels mateixos, de metodologies i solucions que permetin millorar la seva situació competitiva.
El pressupost total per a la realització dels diagnòstics d'innovació comercial objecte de la present convocatòria és de 14.400,00 euros que s'emmarquen en el "Programa Operatiu Creixement Intel·ligent 2014 - 2020".
El cost màxim fixat per a la realització de diagnòstics en el marc d'aquesta convocatòria és de 1.200 euros.
Aquest import serà finançat en el marc del Programa de Comerç Minorista amb càrrec als fons FEDER de la Unió Europea i fons de la Secretària d'Estat de Comerç, pel que serà gratuït per als comerços participants.
La convocatòria va destinada a pimes o empreses autònomes de la demarcació territorial de la Cambra de Comerç de Girona.
L'objectiu de la convocatòria és augmentar la capacitat dels productors audiovisuals de desenvolupar projectes forts amb un potencial significatiu per circular per Europa i més enllà, i facilitar les coproduccions europees i internacionals dins del sector de la televisió.
L'esquema té com a objectiu reforçar la independència dels productors de televisió en relació amb les emissores, que tendeixen a retenir tots els drets i ingressos, proporcionant fons per produir continguts forts i competitius amb un gran potencial de circulació en els mercats internacionals i
Es vol fomentar la participació d'emissores d'alta qualitat amb una programació destinada a una àmplia distribució internacional i promocionada per a un públic ampli.
Es prestarà especial atenció als projectes que presentin aspectes innovadors en el contingut i en el finançament.
L'objectiu general d'aquesta convocatòria és augmentar l'ocupabilitat de grups desafavorits, especialment de joves i dones, a Kosovo, per mitjà d'empreses socials i mesures actives d'ocupació.
- Donar suport a un major desenvolupament d'empreses a Kosovo per millorar les oportunitats d'ocupació per a joves, dones i grups desafavorits (Lot 1);
- Donar suport a l'establiment i desenvolupament de noves empreses socials a Kosovo (Lot 2);
- Augmentar l'ocupabilitat de joves, dones i altres grups desafavorits a Kosovo, mitjançant el desenvolupament d'habilitats i coneixements requerits en el mercat laboral local; així mateix, afavorir la creació sostenible d'ocupació i d'oportunitats d'autoocupació d'aquests col·lectius (Lot 3).
918 entitats amb seu a Catalunya (953 si es compten les persones físiques) han estat beneficiàries de fons europeus competitius entre els anys 2014 a 2017.
Aquestes entitats han obtingut un total de 972,2 milions d'euros en el conjunt d'aquest període.
Tenen aquesta consideració aquells programes de finançament gestionats directament per la Comissió Europea o les seves agències executives (Horizon 2020, LIFE, etc.) en contraposició als fons europeus de caràcter descentralitzat o gestionats per les administracions nacionals (centrals, autonòmiques, regionals i locals).
Entre les 25 principals entitats beneficiàries de fons europeus a Espanya en el període 2014-2017, 8 són catalanes.
En primer lloc destaca la Universitat Politècnica de Catalunya (UPC), amb 50,8 M€ en els quatre anys.
Les altres entitats destacades són:
Aquestes dades es recullen en l'Estudi sobre la participació catalana en els fons europeus competitius entre els anys 2014 a 2017, promogut per la Generalitat de Catalunya.
Aquest estudi posa de manifest on es troba Catalunya pel que fa als fons europeus gestionats directament per la Comissió Europea, des de l'any 2014 al 2017.
Les dades analitzades provenen del Financial Transparency System de la Direcció General de Pressupostos de la Comissió Europea.
És la primera vegada que es compta amb un mapa complet d'on es troba Catalunya quant a aquesta tipologia de fons europeus, tant pel que fa a quines són les entitats que han rebut finançament de la UE, en quins sectors d'activitat, quin volum de recursos europeus s'han obtingut, la distribució territorial d'aquests recursos i el rànquing en relació amb l'estat espanyol i la resta d'estats de la UE.
La iniciativa conjunta Shift2Rail ha seleccionat 17 projectes de la convocatòria 2019, 6 dels quals els portaran a terme membres de la iniciativa, i 11 més de sol·licituds que van rebre de la convocatòria d'entitats de tota Europa i països associats.
El Shift2Rail és una iniciativa europea (rep finançament del programa de recerca Horizon 2020) que promou la recerca integrada avançada i solucions innovadores pel transport ferroviari europeu.
Dels 11 projectes seleccionats a la convocatòria, 2 seran realitzats per entitats catalanes:
Els nous projectes pretenen accelerar la transició cap a la propera generació de sistemes ferroviaris a Europa.
Claudia Lídia Quintillà, de l'IES Guindavols de Lleida, ha guanyat un segon premi de 5.000 euros al concurs de joves científics de la UE, en el camp de les ciències socials.
En el seu treball, la Claudia reconstrueix la biografia de Miguel Quintillà, un fuster que es va convertir en soldat, fugitiu i presoner durant la Guerra Civil i la Segona Guerra Mundial, reconeixent així la importància dels herois anònims durant la Història.
Tots els participants del concurs europeu havien guanyat premis als seus països d'origen.
El Concurs per a joves científics de la Unió Europea va ser creat per la Comissió Europea el 1989 per fomentar la cooperació i l'intercanvi entre científics joves i donar-los l'oportunitat de ser guiats per alguns dels investigadors més destacats d'Europa.
El certamen pretén donar suport als esforços nacionals per atraure els joves a estudiar ciències, tecnologia, enginyeria i matemàtiques (STEM) i, finalment, triar carreres en ciències i investigacions.
El nombre de científics joves participants ha passat de 53 a la primera competició del 1989 a una mitjana de 150 a l'any.
La participació femenina al certamen reflecteix la infrarrepresentació de les dones a STEM.
Aquest any, el 43% dels participants eren dones (66 noies davant 88 nois).
El projecte pilot del Consell Europeu d'Innovació (EIC) ha tancat una altra ronda de finançament en el capítol anomenat "Via ràpida cap a la innovació" (FTI).
Cada projecte seleccionat rebrà entre 0,5 i 3 milions d'euros.
Gràcies a aquest finançament i a un més gran suport a l'acceleració d'empreses, les empreses innovadores podran finançar les seves activitats d'innovació properes al mercat i introduir-se en el mercat amb més rapidesa.
Les empreses també es beneficiaran de 12 dies de serveis d'assessorament empresarial i d'acceleració.
Entre les empreses seleccionades s'hi troba la catalana MillorBattery que rebrà 1.198.000 euros de finançament europeu per finalitzar els desenvolupaments necessaris abans de la comercialització d'una bateria per a cotxes elèctrics i híbrids que permeti més densitat d'energia, és a dir, més autonomia, un sistema més precís de seguiment de la càrrega i reduir el pes dels vehicles elèctrics.